als_Latn dik_Latn tur_Latn
Gjykata e Tiranës nuk ka mundur sot te nise gjykimin për te pandehurin e akuzuar për vrasjen e katërfishte te ndodhur ne lokalin e natës “Ante Grand” ne kryeqytet Konstantin Xhuvani. Shkak për shtyrje u be mungesa ne seance e vete te pandehurit dhe avokatit te tij mbrojtës Ardian Leka. Vete Xhuvani kishte dërguar një shkrese se nuk mund te paraqitej për shkak te gjendjes jo te mire shëndetësore, ndërsa avokati i tij nuk kishte paraqitur ndonjë arsye . Xhuvani do te gjykohet për akuzën e “vrasjes ne rrethana te tjera cilësuese”, “prodhim dhe mbajtje pa leje të armëve dhe municioneve luftarake”. 27-vjeçari është djali i ish-deputetes socialiste, Luiza Xhuvani dhe regjisorit të njohur Gjergj Xhuvani. Sipas Prokurorisë ai akuzohet se rreth orës 04:00 te mëngjesit te 4 nëntorit ekzekutoi me arme shokun e tij 19-vjeçar Arber Demiraj, djali i ish-prokurorit Skënder Demiraj, italianin Giampaolo Azzolo 55-vjeç si dhe Edison Jahon e Enea Xhajen, me të cilët Xhuvani është konfliktuar ne ambientet e lokalit të natës.
als_Latn